- በአፍሪካ ሊከሰቱ የሚችሉ ወረርሽኞችንና በሽታዎችን ለመከላከል በየጊዜው ጥናት ሊካሄድ ነው
- በሶስት የማቋቋሚያ ደንቦች ላይ የሚኒስትሮች ምክር ቤት ውሳኔዎች አሳለፈ
- ኢትዮጵያ ለአፍሪካ ሰላም መረጋገጥ ቁርጠኛ አቋም እንዳላት ገለፀች
- ኢትዮጵያና ቱርክ በተለያዩ የኢንቨስትመንት መስኮች ለመተባበር ተስማሙ
- የአሜሪካው ሲስኮ ኔትወርክ አካዳሚ ለትምህርት ሚኒስቴር ነፃ የአይሲቲ ስልጠና ለመስጠት ተስማማ
- ጠ/ሚ ኃይለማርያም ደሳለኝ በኢጋድ ልዩ የመሪዎች ጉባኤ ላይ ለመሳተፍ ወደ ናይሮቢ አመሩ
- የቀድሞው የግብፁ ፕሬዝዳንት ሆስኒ ሙባረክ ከ6 ዓመታት እስር በኃላ ተፈቱ
- አርታሌ እሳተ ገሞራ የናሳን ቀልብ ስቧል
- አዲሱ የአሜሪካ የጤና ማዕቀፍ ፖሊሲ ዛሬ ድምፅ ይሰጥበታል
- የህወሓት ማዕከላዊ ኮሚቴ የ6 ወራት የሥራ አፈፃፀም ግምገማውን በመቐለ ማካሄድ ጀመረ
- በደቡብ ሱዳን ያለው የረሃብና የጦርነት ቀውስ መባባስ እንዳሳሰበው የፀጥታው ምክር ቤት ገለፀ
- ከ200 መቶ በላይ ስደተኞች በሜዲትራንያን ባህር ሳይሰጥሙ እንዳልቀረ ተገለፀ
- ኢትዮጵያ የኢሲያ የመሰረተ ልማት ኢንቨስትመንት ባንክ አባል ሆነች
- ኢትዮጵያ ከአለም ባንክ የ18 ሚሊዮን ዶላር ድጋፍ አገኘች
- መንግስት በወጪ ንግድ ከተሰማሩ ባለሃብቶች ጋር መከረ
- በዓድዋ ከተማ ከ3ሺ 6ዐዐ በላይ ወጣቶች በተለያዩ የስራ መስኮች ተሰማርተዋል
- ለግድቡ የሚደረገው ተሳትፎ ተጠናክሮ ቀጥሏል
- የአፋር ክልል ለ2ዐሺ ስራ አጥ ወጣቶች የስራ እድል ለመፍጠር መዘጋጀቱን አስታወቀ
- የህዳሴ ግድብ የጎዳና ላይ ትርኢት ሊካሄድ ነው
- ከኢትዮጵያ የኢንዱስትሪ እንቅስቃሴ ሌሎች አገራት ተሞክሮ ሊወስዱ እንደሚገባ ተገለጸ
ህወሓት 42ኛ ዓመት የምስረታ በዓሉን የሚያከረው ችግሮችን ለመፍታት ቃል በመግባት መሆኑን አስታወቀ
የካቲት 10፣2009
ህወሓት የተመሰረተበት 42ኛ ዓመት በዓሉን የሚያከብረው ድርጅቱ በጥልቅ ተሀድሶ የለያቸውን ችግሮች ለመፍታት ቃል በመግባት መሆኑን አስታወቀ።
ህዝባዊ ወያነ ሓርነት ትግራይ /ህወሓት/ የተመሰረተበትን 42ኛ ዓመት ምክንያት በማድረግ ባወጣው መግለጫ የካቲት 11 የትግራይ ህዝብ ከግፍና መክራ ለመላቀቅ የነጻነት ችቦ የተለኮሰባት ቀን ናት ብሏል።
የድርጅቱ ማዕከላዊ ኮሚቴ በሰጠው መግለጫ ህወሓት መላ የአገሪቱን ህዝቦች ባሳተፈው ትግል የልማት፣ ሰላም፣ ዴሞክራሲ ድሎች ተገኝቷል ብሏል።
በአገሪቱ በልማታዊ ዴሞክራሲያዊ መስመር ባለፉት አስራ አምስት አመታት በተደረገው ሰፊ ርብርብ የህዳሴ ጉዞ መበሰሩንም የማዕከላዊ ኮሚቴው መግለጫ አብራርቷል።
ባለፉት ተከታታይ ዓመታት በገጠርና ከተማ የሚኖረው ህዝብ በልማታዊ እና ዴሞክራሲያዊ መስመር ከድርጅቱ ጎን ተሰልፎ በመረባረቡ በርካታ የልማት፣ የዴሞክራሲ ድሎች እያስመዘገበ መምጣቱን ማዕከላዊ ኮሚቴው በመግለጫው አስታውሷል።
የዘንድሮ የካቲት 11 የሚከበረውም ከባለፉት ዓመታት የህዳሴ ጉዞ ተሞክሮ በመውሰድ ድርጅቱ በጥልቅት በማደስ ህዝቡ ለሚያነሳቸው ጥያቄዎች ምላሽ ለመስጠት ራሱን በገመገመበት ወቅት ነው ብሏል።
ለጦርነት አውድማ ይውሉ የነበሩ ተራሮች እና ሜዳዎች አሁን በአረንጋዴ ልማት ለመሽፈን በገጠር አከባቢ የተጀመረው የተፈጥሮ ሀብት እንክብካቤ ዘመቻ መልሶ ማልማት ብቻ ሳይሆን የመስኖ ልማት አቅምን በማሳደግ ረገድም ትልቅ ፋይዳ ማበርከቱን መግለጫው አብራርቷል።
በከተሞችም በጥቃቅንና አነስተኛ ኢንተርፕራይዞች ወጣቶችን በማደራጀት እና የስራ እድል በመፍጠር የተጀመሩት እንቅስቃሴዎች አበራታች መሆናቸውንም መግለጫው ጠቅሷል።
በማሕበራዊ ልማት ዘርፎች በተለይ በትምህርትና ጤና ተደራሽነት አመርቂ ውጤት መመዝገቡን የገለጸው መግጫው በጥራት በኩል የሚታዩ ችግሮች የማስተካከል ሂደትም በትኩረት እየተሰራበት መሆኑን አመልክቷል።
ማዕከላዊ ኮሚቴው የድርጅቱን ወቅታዊ ሁኔታ ሲገመግም የኪራይ ሰብሳቢነት አመለካከት በጉልህ መንጸባረቁ፣ ለፍትህ ብሎ ትልቅ መስዋእትነት የከፈለው ህዝብ የመልካም አስተዳደር አገልግሎት በበቂ ሁኔታ አለማግኘቱን አረጋግጧል። በአመራሩ የህዝባዊነትና አገልጋይነት ባህሪ እየተሸረሸረ መምጣቱ፣ ስልጣን የግል መጠቀሚያ ማድረግ አስተሳሰብ መኖሩን ገምግሟል።
በድርጅቱ ጸረ ዴሞክራሲ አስተሳሰብ፣ የመከባበርና የመቻቻል ባህሪ መቀዛቀዝ እና የተለመደውን ዴሞክራሲያዊ ትግል እየፈዘዘ መምጣቱንም ለይቷል።
ድርጅቱ ያጋጠመውን ችግር ከታሪክ በመማር የሚታወቅበትን የመተጋገል ባህሪና የውስጥ ችግሮች የመፍታት ልምድ በመመልስ በተያዘው የህዳሴ ጉዞም ለመድገም እንዲሁም የጸረ ድህነት ትግሉ ለማቀጣጠል ይተጋል ብሏል ማዕከላዊ ኮሚቴው በመግለጫው።
አንድነቷ የጠነከረ፣ ሰላሟ የተረጋገጠ ዴሞክራሲያዊት ኢትዮጵያ ለመፍጠር ሁሉም የአገሪቱ ብሔሮች፣ ብሔረሰቦችና ህዝቦች መስዋእትነት ከፍለዋል ያለው መግለጫው አልፎ አልፎ በትግራይ ህዝብና በሌላው ህዝብ መካከል ልዩነት እንዲፈጠር የሚጥሩ ሀይሎች መኖራቸውንና ድርጅቱ ከትግራይ ህዝብና መላ ኢትዮጵያውያን ጎን በመቆም እንደሚታገላቸው አስታውቋል።
ማዕከላዊ ኮሚቴው የትግራይ ህዝብ ከህወሓት ጎን በመቆም ላደረገው የዓመታት መራር ትግልና ለከፈለው ክቡር መስዋእትነት አክብሮቱንና ምስጋናውን ይገልጻል ብሏል መግለጫው።
የብሔሮችና ብሔረሰቦች እኩልነት ያረጋገጠ ፌዴራላዊ ዴሞክራሲያዊ ስርዓት ያረጋገጠች ኢትዮጵያን ለመፍጠር በጋራ ለአንድ አላማ ለታገሉት አጋር እና እህት ድርጅቶችም ማዕከላዊ ኮሚቴው ያለው ክብርና መስጋና ገልጿል።
ሁሉም ብሔሮችና ብሄረሰቦችና ህዝቦች በከፈሉት ክቡር መስዋእትነት የእኩልነት፣ የመከባበርና የመፈቃቀር ተምሳሌት የሆነች ኢትዮጵያ እውን ለማድረግ ተችሏል ያለው መግለጫው አሁን የተያያዘችውን ፈጣን የኢኮኖሚ እድገት ለማስቀጠል ህወሓት/ኢህአዴግ ከኢትዮጵያ ህዝቦች ጎን በመቆም ጠንክሮ እንደሚሰራ አረጋግጧል።